《祭祖乐章三首 其二 亚献》
明代·王樵

兴衰之效，于古有徵。恒由浑厚，以开文明。文明既开，浑厚渐失。

谓偶可常，至于骄佚。溯流知源，先祖是思。凡我后人，敬而听之。

作者简介：（1521—1599）镇江府金坛人，字明远。嘉靖二十六年进士。授行人。历刑部员外郎，著《读律私笺》，甚精核。万历初，张居正知其能，任为浙江佥事，擢尚宝卿。以请勿罪反对居正夺情视事之言官，忤居正，出为南京鸿胪卿，旋罢。后再起至右都御史。有《方麓居士集》。